# Jesús en l'islam

Jesús en l'islam es refereix a la interpretació que fa la religió islàmica de la figura de Jesús de Natzaret. Jesús, anomenat en àrab Issa en un context musulmà (àrab: عيسى, ʿĪsà) o bé Yassú en un context cristià (àrab: يسوع, Yasūʿ), és considerat per l'islam com un dels principals missatgers (nabí) de Déu (Al·là), precursor de Mahoma i l'últim profeta enviat per Déu per guiar els israelites. Per ajudar-lo en el seu ministeri, i no per al seu propi poder, Déu li va atorgar la possibilitat de fer miracles, però es nega que fos crucificat, que ressuscités d'entre els morts (però en canvi hauria ressuscitat físicament al cel) i que expiés els pecats de la humanitat. El moviment dels ahmadiyya diu que Jesús va ser un home mortal que va sobreviure a la seva crucifixió i que va morir de mort natural a cent vint anys al Caixmir. La majoria dels musulmans creuen que Jesús retornarà a la terra poc abans del Dia del Judici Final i derrotarà l'Anticrist.

## Jesús a l'Alcorà

Segons l'Alcorà, fou un dels profetes més estimats per Déu, un messies enviat per a guiar els israelites. Els musulmans consideren que el Nou Testament no és autèntic i creuen que el missatge original de Jesús es va perdre i que Muhàmmad va venir després per a recuperar-lo. La fe en Jesús i la resta de missatgers de Déu és un requisit per a ser musulmà. L'Alcorà esmenta a Jesús pel seu nom 25 vegades, més sovint que Muhàmmad i remarca que Jesús era un home mortal que com els altres profetes havia estat escollit per Déu per a difondre el seu missatge. L'islam considera que Jesús no va ser el Fill de Déu encarnat. Els texts islàmics emfatitzen la noció de monoteisme i prohibeixen associar res a Déu, el que consideren una idolatria. L'Alcorà diu que el mateix Jesús mai va afirmar la seva divinitat, i prediu que al Judici final Jesús negarà haver fet mai tal afirmació (Alcorà 5:116). Com tots els profetes de l'islam, Jesús és considerat un 'musulmà' i es creu que els seus seguidors haurien d'adoptar el camí recte ordenat per Déu.
L'Alcorà no esmenta Josep, però sí que descriu l'anunciació a Maria per un àngel. La virginitat de Maria abans i després del naixement de Jesús està plenament reconeguda i s'atribueix a la voluntat de Déu (Alcorà, 3,41; 5,19; 19,22 i seg.). L'Alcorà exposa que Déu va infondre l'Esperit Sant a Maria mantenint-la verge. Per a l'islam, Jesús s'anomena l'Esperit de Déu perquè va néixer a través de l'acció de l'Esperit, però aquesta creença no inclou la doctrina de la seva preexistència, tal com passa en el cristianisme.

## Referències

* ↑ Agwan, A. R.; Singh, N. K.. Encyclopaedia of the Holy Qurʼân (en anglès). 1a ed.. Delhi: Global Vision Pub. House, 2000, pàg. 669. ISBN 9788187746003 [Consulta: 15 desembre 2013].
* 1 2 Fasching, Darrell J.; deChant, Dell. Comparative Religious Ethics: A Narrative Approach (en anglès). John Wiley & Sons, 2001, p. 241, 274–275. ISBN 978-0-631-20125-0.
* 1 2 3 Campo, Juan E. Encyclopedia of Islam. Infobase Publishing, 2009, p. 397. ISBN 978-1-4381-2696-8.
* ↑ Wheeler, Brannon. «Isra'iliyyat». A: Oliver Leaman. The Qurʼan: An Encyclopedia. Routledge, 2006. ISBN 978-0-203-17644-3.
* 1 2 3 4 Morgan, Diane. Essential Islam: A Comprehensive Guide to Belief and Practice. ABC-CLIO, 2010, p. 45–46. ISBN 978-0-313-36025-1.
* ↑ Ankerberg i Caner, 2009, p. 19.
* ↑ Religions of the World: A Comprehensive Encyclopedia of Beliefs and Practices. ABC-CLIO, p. 55. ISBN 978-1-59884-203-6.
* ↑ O'Collins, Gerald; Kendall, Daniel. Focus on Jesus (en anglès). Mercer University Press, 1998, p. 169. ISBN 978-0-85244-360-6.
* 1 2 Glassé, Cyril. Concise Encyclopedia of Islam. Rowman & Littlefield, 2008, p. 270–271. ISBN 978-0-7425-6296-7.
* ↑ Esposito, John L. The Oxford Dictionary of Islam. Oxford University Press, 2003, p. 158. ISBN 978-0-19-975726-8.
* ↑ Paget, James C. Cambridge companion to Jesus. Cambridge University Press, 2001, p. 183. ISBN 978-0-521-79678-1.
* ↑ The Muslim Jesus. ITV Productions, 19 agost 2007.
* ↑ «Jesus, Son of Mary». Oxford Islamic Studies Online. [Consulta: 3 juliol 2013].
* ↑ Aboul-Enein, Youssef H. Militant Islamist Ideology: Understanding the Global Threat. Naval Institute Press, 2010, p. 20. ISBN 978-1-61251-015-6.
* ↑ George, Timothy. Is the Father of Jesus the God of Muhammad?: Understanding the Differences Between Christianity and Islam. Zondervan, 2002, p. 150–151. ISBN 978-0-310-24748-7.
* ↑ Understanding Islam: Basic Principles. Garnet & Ithaca Press, 2000, p. 71–73. ISBN 978-1-85964-134-7.
* ↑ Shedinger, Robert F. Fortress Press. Was Jesus a Muslim?: Questioning Categories in the Study of Religion, 2009, p. ix. ISBN 978-1-4514-1727-2.
* ↑ Caner, Emir F.; Caner, Ergun M. Kregel Publications. More Than a Prophet: An Insider's Response to Muslim Beliefs About Jesus and Christianity, 2003, p. 114. ISBN 978-0-8254-9682-0.
* 1 2 3 Burns, Robert A. Christianity, Islam, and the West. University Press of America, 2011, p. 32. ISBN 978-0-7618-5560-6.
* 1 2 Peters, F. E.. Islam: A Guide for Jews and Christians (en anglès). Princeton University Press, 2003, p. 23. ISBN 978-0-691-11553-5.
* 1 2 Jestice, Phyllis G. Holy people of the world: a cross-cultural encyclopedia. ABC-CLIO, 2004, p. 558–559. ISBN 978-1-57607-355-1.
* ↑ Ankerberg i Caner, 2009, p. 32.
* ↑ Cooper, Anne; Maxwell, Elsie A. Ishmael My Brother: A Christian Introduction To Islam. Monarch Books, 2003, p. 59. ISBN 978-0-8254-6223-8.

## Vegeu també

* Jesús en el judaisme
* Jesús al Nou Testament